《声声慢 效旧人作韵用八声字》
明代·沈宜修

春光难问，烟草忘情，凭将彩管新声。宫额初消，雕梁紫燕声声。

湘帘半掩影碧，画阑干、几树鹃声。杏花下，把琼箫低按，试学秦声。

绮陌香车竞艳，听清歌缓缓，是处春声。小院人闲，飞花悄悄无声。

松风忽来绣户，韵生凉、吹作涛声。更有那，杨柳外、莺语数声。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。